Ardea

Ardea er ei biologisk slekt av fuglar og medlem av hegrefamilien, Ardeidae. Carl von Linné kalla denne slekta store hegrar, med tilvising til den generelt store storleiken på desse fuglane, typisk 80-100 cm eller meir i lengd. 

Desse store hegrane er knytt til våtmarker kor dei beitar på fisk, froskar og andre vasslevande artar. 

Dei fleste medlemmane av denne nesten verdsomspennande gruppa er kolonihekkarar i tre, dei byggjer store reir av trepinnar. Nordlege artar som herodiashegre, gråhegre og purpurhegre kan trekkje sørover om vinteren, sjølv om dei to førstnemnte gjer det berre frå område der vatnet frys. 

Dette er kraftige fuglar med store spydliknande nebb, lange halsar og lange bein, som jaktar ved å vente urørlig eller følgje byttedyra på grunt vann før dei grip byttet med eit plutseleg utfall. Dei har ein langsam jamn flukt, med halsen trekt inn, slik som karakteristisk for hegrar medrekna røyrdrumar, og dette skil dei frå storkar, traner og skeistorkar, som strekkjer halsen ut under flukt.

Artslista
Ardea i rekkjefølgje etter Clementslista versjon 6.7 frå september 2012 med norske namn etter Norske navn på verdens fugler.     
 Herodiashegre, Ardea herodias
 Gråhegre, Ardea cinerea
 Cocoihegre, Ardea cocoi
 Kvithovudhegre, Ardea pacifica
 Svarthovudhegre, Ardea melanocephala
 Madagaskarhegre, Ardea humbloti
 Keisarhegre, Ardea insignis
 Sotvenghegre, Ardea sumatrana
 Goliathegre, Ardea goliath
 Purpurhegre, Ardea purpurea
 Egretthegre, Ardea alba

 Kjelder 
Denne artikkelen bygger på «Ardea» frå ,  den 20. april 2013.   
 Referansar 

 Bakgrunnsstoff 

 James A. Kushlan & James A. Hancock: Herons. Oxford University Press, 2005, ISBN 0-19-854981-4


kategori:hegrefamilien
Kategori:Fugleslekter